**Cofidis, Solutions Crédits** (UCI-tunnus COF) on ranskalainen maantiepyöräilyn ammattilaistalli. Tallin pääsponsori on vakuutusalan yritys Cofidis. Tallin perusti vuonna 1996 Cyrille Guimard, joka valmensi Renault-Elf tallissa 1980-luvulla muun muassa Bernard Hinault'ta, Greg Lemondia ja Laurent Fignonia. Tallin nykyinen johtaja on Eric Boyer ja se osallistui UCI ProTour -sarjaan vuosina 2005–2009. Kaudelle 2010 kansainvälinen pyöräilyliitto UCI ei myöntänyt joukkueelle ProTour-lisenssiä ja se jatkoi toimintaansa Professional Continental -tason joukkueena. Se palasi korkeimmalle tasolle, UCI World Touriin, vuonna 2020.

Historia
--------

Vuonna 1996 valmentaja Cyrille Guimard perusti uuden tallin. Tarvittavan taloudellisen tuen Guimard sai Cofidis vakuutusyhtiön pääjohtajalta François Migrainelta. Yksi talliin ensimmäisenä liittyneistä ajajista oli lupaava nuori amerikkalainen ajaja Lance Armstrong, joka siirtyi Motorola-tallista. Armstrong tunnettiin tuolloin lähinnä erikoistuneena yhden päivän mittaisiin kilpailuihin. Amstronging sairastuttua syöpään, talli ei enää jatkanut hänen sopimustaan ja tallin kapteeniksi etappikilpailuihin nimitettiin toinen amerikkalainen Bobby Julich. Julichin läpimurto tapahtui vuoden 1998 Ranskan ympäriajossa, jossa hän sijoittui kolmanneksi. Tämän myötä koko talli sai huomattavasti enemmän huomiota pyöräilypiireissä. Talli keräsi voittoja myös kevään klassikkokilpailuissa erityisesti belgialaisen Frank Vandenbroucken ansiosta.

Menestystä seurasi kuitenkin muutaman vuoden mittainen kausi, jonka aikana kilpailuvoittoja ei tullutkaan. Tallin kannalta kaksi tärkeää ajajaa Julich ja Vandenbroucke vaihtoivat tallia. Heidän poistumisensa jälkeen talliin jääneitä ajajia kritisoitiin ailahtelevista suorituksista. Tänä aikana Cofidis myös päätti palkita ajajia heidän keräämiensä UCI-pisteiden mukaan. Talli halusi näin varmistaa sijoituksensa UCI:n tilastoissa parhaiden tallien listalla. Belgialaiset ajajat kritisoivat tätä käytäntöä, väittäen sen saavan ajajat välttämään riskien ottamista kilpailuissa. Asiasta käydyn keskustelun jälkeen belgialaiset ajajat jättivät tallin.

Arnaud Coyot kilpailemassa Saksassa vuonna 2005
Englantilainen ajaja David Millar palautti tallin voittokantaan voittamalla vuoden 2000 Ranskan ympäriajon prologin. Millar nousi voiton myötä tallin kapteeniksi. Myöhemmin Millar kritisoi tallin pistekäytäntöä ja lopulta talli luopuikin siitä.

Kauden 2004 alussa tallissa oli nimivahva joukkue, johon kuului 3 maailmanmestaria, maantieajossa mestaruuden voittanut Igor Astarloa, henkilökohtaisen aika-ajon mestari David Millar sekä ratapyöräilyn maailmanmestari Laurent Gane. Lupaavista nimistä huolimatta talli sotkeutui tähtiajajansa David Millarin dopingsotkuihin. Talli päätti itse vetäytyä kilpailuista kunnes asia saatiin selvitettyä. Astarloa päätti vaihtaa tallia selvitystyön kuluessa, jotka lopulta osoittivat dopingin käytön ollen yksittäisten ajajien tekemisiä, eikä talli ollut sekaantunut asiaan. Talli palasikin kilpailemaan jo vuoden 2004 Ranskan ympäriajossa, jossa sekä Stuart O'Grady että David Moncoutié voittivat molemmat yhden etapin. Moncoutié'n voiton satuttua Ranskan itsenäisyyspäivälle sai talli runsaasti huomiota voitolleen. 

Vuoden 2005 Ranskan ympäriajossa Moncoutié jälleen voitti Ranskan itsenäisyyspäivänä ajetun etapin, ollen ainoa ranskalainen etappivoittaja. Talliin liittynyt Sylvain Chavanel ei kuitenkaan pystynyt lunastamaan häneen kohdistettuja odotuksia.

Kaudeksi 2006 Stuart O'Grady ja hänen maanmiehensä Matthew White jättivät tallin. Myös ranskalainen veteraaniajaja Cédric Vasseur, joka usein toimi tallin kapteenina, jätti tallin. Näistä menetyksistä huolimatta talli osoitti, että sen iskukyky oli säilynyt ja se veikin vuoden 2006 Ranskan ympäriajon ensimmäisen etapin.

Kaudelle 2007 talli teki sopimuksen belgialaisten Nick Nuyensin ja Kevin De Weertin kanssa.

Kauden 2023 joukkue
-------------------

Lähde: UCI

| Joukkueen kokoonpano |
| --- |
| Ajaja | Syntymäaika | Maa | Edellinen joukkue |
| Piet Allegaert | 20. tammikuuta 1995 | BEL Belgia |  |
| François Bidard | 19. maaliskuuta 1992 | FRA Ranska | AG2R Citroën Team (2021) |
| André Carvalho | 31. lokakuuta 1997 | POR Portugali | Hagens Berman Axeon (2020) |
| Thomas Champion | 8. syyskuuta 1999 | FRA Ranska | Bourg-en-Bresse Ain Cyclisme (2020) |
| Davide Cimolai | 13. elokuuta 1989 | ITA Italia | Israel Start-Up Nation (2021) |
| Simone Consonni | 12. syyskuuta 1994 | ITA Italia | UAE Team Emirates (2019) |
| Bryan Coquard | 25. huhtikuuta 1992 | FRA Ranska | B&B Hotels p/b KTM (2021) |
| Alexandre Delettre | 25. lokakuuta 1997 | FRA Ranska | Delko (2021) |
| Rubén Fernández Andújar | 1. maaliskuuta 1991 | ESP Espanja | Euskaltel-Euskadi (2020) |
| Eddy Finé | 20. marraskuuta 1997 | FRA Ranska | VC Villefranche Beaujolais (2019) |
| Simon Geschke | 13. maaliskuuta 1986 | GER Saksa | CCC Team (2020) |
| Jesús Herrada | 26. heinäkuuta 1990 | ESP Espanja | Movistar Team (2017) |
| José Herrada | 1. lokakuuta 1985 | ESP Espanja | Movistar Team (2017) |
| Jon Izagirre | 4. helmikuuta 1989 | ESP Espanja | Astana-Premier Tech (2021) |
| Wesley Kreder | 4. marraskuuta 1990 | NED Alankomaat | Intermarché-Wanty-Gobert Matériaux (2021) |
| Victor Lafay | 17. tammikuuta 1996 | FRA Ranska | Bourg-en-Bresse Ain Cyclisme (2018) |
| Jonathan Lastra | 3. kesäkuuta 1993 | ESP Espanja | Caja Rural-Seguros RGA (2022) |
| Axel Mariault | 7. kesäkuuta 1998 | FRA Ranska | Team U Nantes Atlantique (2022) |
| Guillaume Martin | 9. kesäkuuta 1993 | FRA Ranska | Wanty-Gobert (2019) |
| Christophe Noppe | 29. marraskuuta 1994 | BEL Belgia | Arkéa-Samsic (2022) |
| Anthony Perez | 22. huhtikuuta 1991 | FRA Ranska | AVC Aix-en-Provence (2015) |
| Pierre-Luc Périchon | 4. tammikuuta 1987 | FRA Ranska | Fortuneo-Samsic (2018) |
| Alexis Renard | 1. kesäkuuta 1999 | FRA Ranska | Israel Start-Up Nation (2021) |
| Rémy Rochas | 18. toukokuuta 1996 | FRA Ranska | Nippo-Delko One Provence (2020) |
| Benjamin Thomas | 12. syyskuuta 1995 | FRA Ranska | Groupama-FDJ (2021) |
| Hugo Toumire | 5. lokakuuta 2001 | FRA Ranska | VC Rouen 76 (2021) |
| Jelle Wallays | 11. toukokuuta 1989 | BEL Belgia | Lotto-Soudal (2020) |
| Max Walscheid | 13. kesäkuuta 1993 | GER Saksa | Qhubeka NextHash (2021) |
| Harrison Wood | 14. kesäkuuta 2000 | GBR Yhdistynyt kuningaskunta | AVC Aix-en-Provence (2022) |
| Axel Zingle | 18. joulukuuta 1998 | FRA Ranska | Club Cycliste d'Étupes (2021) |
| Oliver Knight (1. elokuu–31. joulukuu, trainee) | 25. tammikuuta 2001 | GBR Yhdistynyt kuningaskunta | AVC Aix-en-Provence (2022) |
| Joshua Gudnitz (1. elokuu–31. joulukuu, trainee) | 19. elokuuta 2001 | DEN Tanska | ColoQuick (2023) |
| Ilan Larmet (1. elokuu–31. joulukuu, trainee) | 9. kesäkuuta 2001 | FRA Ranska | VC Pays de Loudéac (2022) |
|  |
| Lähde: UCI |

huomio: Piet Allegaert

Lähteet
-------

1. ↑  Cofidis, Bouygues Telecom denied ProTour status  29.9.2009. cyclingnews.com. Viitattu 3.1.2010. (englanniksi)
2. ↑  Nairo Quintana's Arkea-Samsic miss out on 2020 WorldTour as Cofidis move up *cyclist.co.uk*.  24.10.2019. Viitattu 29.1.2020. (englanniksi)
3. ↑  COFIDIS *uci.org*. Viitattu 1.1.2023. (englanniksi)

Aiheesta muualla
----------------

* Cofidisin virallinen sivusto (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
UCI Professional Continental |
| --- |
|  |
| Joukkueet | 
* Androni Giocattoli-Sidermec
* Bardiani-CSF
* Bora-Argon 18
* Caja Rural-Seguros RGA
* CCC Sprandi Polkowice
* Cofidis, Solutions Crédits
* Delko-Marseille Provence-KTM
* Direct Énergie
* Drapac Professional Cycling
* Fortuneo-Vital Concept
* Funvic Soul Cycles-Carrefour
* Gazprom-RusVelo
* Nippo-Vini Fantini
* ONE Pro Cycling
* Roompot Oranje Peloton
* Southeast-Venezuela
* Stölting Service Group
* Team Novo Nordisk
* Team Roth
* Topsport Vlaanderen-Baloise
* UnitedHealthcare Pro Cycling Team
* Verva ActiveJet
* Wanty-Groupe Gobert

 |
|  |
| Sarjat | 
* UCI World Tour 2016
* UCI Africa Tour 2016
* UCI America Tour 2016
* UCI Asia Tour 2016
* UCI Europe Tour 2016
* UCI Oceania Tour 2016

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en: Cofidis (cycling team)